1.

pyytää neuvostoa ja komissiota seuraavien suositusten mukaisesti (i) tuomitsemaan jyrkästi lasten pakkotyön käyttämisen Uzbekistanissa; (ii) tukemaan voimakkaasti ILO:n Uzbekistanin hallitukselle esittämää kehotusta hyväksyä kolmea osapuolta edustava korkean tason tarkkailuryhmä, jolla on täysi liikkumisvapaus ja vapaus tutustua viipymättä kaikkiin paikkakuntiin ja keskeisiin osapuoliin, myös puuvillapelloilla, arvioidakseen yleissopimuksen noudattamista; (iii) tuomaan esiin, että on tärkeää jatkaa kansainvälisten tarkkailijoiden toimintaa pakkotyövoimatilanteen seurannassa sekä Uzbekistanissa että alueen muissa maissa; (iv) kehottamaan Uzbekistanin presidenttiä Islam Karimovia päästämään ILO:n tarkkailijavaltuuskunnan maahan, jotta se voi puuttua lasten pakkotyön käyttöön; (v) kehottamaan Uzbekistanin hallitusta sallimaan ILO:n tarkkailuryhmän lähettäminen ja varmistamaan, että pakkotyön ja lasten pakkotyön käyttöä ollaan todellisuudessa poistamassa kansallisella, maakunnallisella ja paikallisella tasolla; (vi) muistuttamaan Uzbekistanin viranomaisille, että vaikka ihmisoikeusperiaatteet on sisällytetty Uzbekistanin tasavallan perustuslain tekstiin ja Uzbekistan on allekirjoittanut ja ratifioinut useimmat ihmisoikeuksia, kansalais- ja poliittisia oikeuksia ja lasten oikeuksia koskevat YK:n yleissopimukset, kyseinen säädöskokonaisuus on vielä pantava käytännössä täytäntöön; (vii) osallistumaan Uzbekistanin maatalouden markkinalähtöiseen uudistamiseen poliittisen vuoropuhelun ja avustusohjelmien avulla; ehdottamaan EU:n tukea siirtymäkaudelle alan yksityistämiseksi ja vapauttamiseksi Uzbekistanin naapurivaltioiden noudattaman linjan mukaisesti; (viii) varmistamaan, että pyrkimys lopettaa lasten pakkotyön käyttäminen puuvillantuotannossa on keskeinen tavoite EU:n Taškentin lähetystön ihmisoikeusstrategiassa; vaatimaan tämän ilmentämistä toimintalinjoissa, tarkkailussa, raportoinnissa, rekrytoinnissa ja rahoitusavussa; (ix) varmistamaan, että komissio selvittää ja tarvittaessa toimittaa Euroopan parlamentille lainsäädäntöehdotuksen tehokkaasta jäljitettävyysmekanismista tavaroille, joiden tuotannossa käytetään lasten pakkotyötä; (x) tukemaan parlamentin puuvillakauppiaille ja vähittäismyyjille esittämää kehotusta olla ostamatta lasten pakkotyöllä tuotettua puuvillaa Uzbekistanista ja ilmoittaa kuluttajille ja kaikille toimittajille tästä sitoumuksesta; (xi) jos ILOn tarkkailuelimet toteavat, että Uzbekistan rikkoo vakavasti ja järjestelmällisesti velvoitteitaan, harkitsemaan, olisiko komission tehtävä selvitys tullietuuksien poistamisesta väliaikaisesti Uzbekistanin puuvillalta, jos kaikki muut vaatimukset täyttyvät, ja korostamaan, että näin toimiessaan komissio vain panee täytäntöön voimassa olevia EU:n tullietuussäännöksiä, ja tähdentämään, että näiden säännösten soveltamisessa on noudatettava johdonmukaisuutta; (xii) tuomaan esiin unionin ja Uzbekistanin välisten suhteiden merkityksen kumppanuus- ja yhteistyösopimuksen sekä sen demokratiaa ja ihmisoikeuksia koskevien periaatteiden perustana; toistamaan unionin sitoutumisen kahdenvälisten suhteiden, joihin kuuluvat kauppa, demokratian periaatteet sekä kaikki demokratian periaatteisiin, ihmis- ja perusoikeuksien kunnioittamiseen ja oikeusvaltioon liittyvät alueet, syventämiseen edelleen; (xiii) pyrkimään aktiivisesti parantamaan Uzbekistanin kansan yhteiskunnallisia ja taloudellisia oloja sekä ihmisoikeustilannetta, edistämään alhaalta ylös etenevää toimintatapaa ja tukemaan kansalaisyhteiskunnan järjestöjä ja tiedotusvälineitä, jotta demokratisoimisprosessista tulee kestävä; (xiv) antamaan parlamentille säännöllisesti kattavia tietoja Uzbekistanin tilanteesta, etenkin lasten pakkotyön lopettamisen suhteen;